14.3.2022
DA
Den Europæiske Unions Tidende
L 85/43
(5)
Bilaget til gennemførelsesafgørelse (EU) 2021/641 blev for nylig ændret ved Kommissionens gennemførelses­ afgørelse (EU) 2022/349 (4) efter udbrud af HPAI hos fjerkræ eller fugle i fangenskab i Tjekkiet, Tyskland, Spanien, Frankrig, Italien, Nederlandene, Polen og Portugal, som skulle afspejles i bilaget.
(6)
Siden datoen for vedtagelsen af gennemførelsesafgørelse (EU) 2022/349 har Tyskland, Spanien, Frankrig, Italien, Nederlandene, Polen og Portugal underrettet Kommissionen om yderligere udbrud af HPAI på virksomheder, hvor der blev holdt fjerkræ eller fugle i fangenskab, beliggende i eller uden for de områder, der for øjeblikket er opført i bilaget til nævnte gennemførelsesafgørelse.
(7)
De kompetente myndigheder i Tyskland, Spanien, Frankrig, Italien, Nederlandene, Polen og Portugal har gennemført de nødvendige sygdomsbekæmpelsesforanstaltninger i henhold til delegeret forordning (EU) 2020/687, herunder oprettelse af beskyttelses- og overvågningszoner omkring udbruddene.
(8)
Frankrigs kompetente myndighed besluttede desuden at oprette en supplerende restriktionszone omkring eller op til beskyttelses- og overvågningszonerne i visse områder med øget risiko for spredning af HPAI i departementet Gers i den pågældende medlemsstat.
(9)
Kommissionen har gennemgået de sygdomsbekæmpelsesforanstaltninger, der er truffet af Tyskland, Spanien, Frankrig, Italien, Nederlandene, Polen og Portugal, sammen med de pågældende medlemsstater og finder det godtgjort, at grænserne for de beskyttelses- og overvågningszoner i Tyskland, Spanien, Frankrig, Italien, Nederlandene, Polen og Portugal og for den supplerende restriktionszone i Frankrig, som de kompetente myndigheder i de pågældende medlemsstater har oprettet, ligger tilstrækkelig langt fra de virksomheder, hvor de nylige udbrud af HPAI er blevet bekræftet.
(10)
For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt, i samarbejde med Tyskland, Spanien, Frankrig, Italien, Nederlandene, Polen og Portugal, på EU-plan hurtigt at identificere de beskyttelses- og overvågningszoner, der er oprettet af disse medlemsstater, og den supplerende restriktionszone i Frankrig i henhold til delegeret forordning (EU) 2020/687.
(11)
De områder, der er opført for Tyskland, Spanien, Frankrig, Italien, Nederlandene, Polen og Portugal i bilaget til gennemførelsesafgørelse (EU) 2021/641, bør derfor ændres.
(12)
Der bør desuden opføres en supplerende restriktionszone for Frankrig i bilaget til gennemførelsesafgørelse (EU) 2021/641.
(13)
Bilaget til gennemførelsesafgørelse (EU) 2021/641 bør således ændres med henblik på at ajourføre regionaliseringen på EU-plan ved at tage hensyn til de beskyttelses- og overvågningszoner, der er behørigt oprettet af de kompetente myndigheder i Tyskland, Spanien, Frankrig, Italien, Nederlandene, Polen og Portugal, og den supplerende restriktionszone, der er oprettet af Frankrig, i henhold til delegeret forordning (EU) 2020/687, og varigheden af de foranstaltninger, der gælder heri.
(14)
Gennemførelsesafgørelse (EU) 2021/641 bør derfor ændres.
(15)
Da den epidemiologiske situation i Unionen med hensyn til spredning af HPAI tilsiger en hurtig indsats, er det vigtigt, at de ændringer, der ved nærværende afgørelse foretages af gennemførelsesafgørelse (EU) 2021/641, får virkning snarest muligt.
(16)
Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
(4) Kommissionens gennemførelsesafgørelse (EU) 2022/349 af 28. februar 2022 om ændring af bilaget til gennemførelsesafgørelse (EU) 2021/641 om hasteforanstaltninger over for udbrud af højpatogen aviær influenza i visse medlemsstater (EUT L 64 af 2.3.2022, s. 60).